3. ลักษณะการประกอบธุรกิจ

  3.1 ความเป็นมา การเปลี่ยนแปลงและพัฒนาการที่สำคัญ

บริษัทพรีเมียร์ มาร์เก็ตติ้ง จำกัด (มหาชน) จดทะเบียนจัดตั้งเมื่อวันที่ 28 กรกฎาคม 2520
ในนาม บริษัท พรีเมียร์ มาร์เก็ตติ้ง จำกัด ด้วยทุนจดทะเบียนเริ่มแรก 1 ล้านบาท
ในระยะแรกดำเนินธุรกิจด้านการตลาด ส่งเสริมการขาย และจัดจำหน่ายสินค้าประเภทขนมขบเคี้ยว
สินค้าอุปโภคบริโภค ต่อมาได้จดทะเบียนเป็นบริษัทมหาชนจำกัด เมื่อวันที่ 20 กรกฎาคม 2550
และเข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 27 พฤษภาคม 2551
ด้วยทุนจดทะเบียนและชำระแล้ว 650 ล้านบาท

เมื่อวันที่ 23 สิงหาคม 2553
ที่ประชุมคณะกรรมการบริษัทได้มีมติอนุมัติโครงการซื้อหุ้นคืนเพื่อการบริหารทางการเงิน
จำนวนไม่เกิน 65 ล้านหุ้น (มูลค่าตราไว้หุ้นละ 1 บาท) หรือคิดเป็นไม่เกินร้อยละ 10
ของหุ้นที่จำหน่ายได้แล้วทั้งหมด โดยกำหนดวงเงินซื้อคืนหุ้นสูงสุดไม่เกิน 130 ล้านบาท
บริษัทได้ดำเนินการซื้อหุ้นคืนในตลาดหลักทรัพย์แห่งประเทศไทยตั้งแต่วันที่ 8 กันยายน 2553 ถึงวันที่
7 มีนาคม 2554 โดยหุ้นที่ซื้อคืนแล้วมีจำนวนรวมทั้งสิ้น 51,754,700 หุ้น คิดเป็นร้อยละ 7.96
ของหุ้นที่จำหน่ายได้แล้วทั้งหมด

ปัจจุบันบริษัทประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค
สินค้าภายใต้การจัดจำหน่ายและเป็นตัวแทนจำหน่ายของบริษัท แบ่งออกเป็น 5 กลุ่มผลิตภัณฑ์ ได้แก่
ผลิตภัณฑ์ขนมขบเคี้ยว ผลิตภัณฑ์อาหารและเครื่องดื่ม ผลิตภัณฑ์ลูกอม ผลิตภัณฑ์ยาและอาหารเสริม
ผลิตภัณฑ์ของใช้ส่วนตัวและของใช้ในครัวเรือน
โดยจำหน่ายผ่านช่องทางการขายที่ครอบคลุมร้านค้ากว่า 30,000 แห่งทั่วประเทศ

บริษัทยึดปรัชญาในการดำเนินธุรกิจของกลุ่มบริษัท กล่าวคือ ธุรกิจก้าวหน้า พนักงานมั่นคง
สังคมยั่งยืน ควบคู่กับความพึงพอใจของลูกค้า มุ่งเน้นเรื่อง คุณภาพ คือ
การใส่ใจในคุณภาพทุกขั้นตอน ตั้งแต่การเลือกสรรวัตถุดิบคุณภาพ
กระบวนการผลิตที่ได้มาตรฐานสากล และ คุณค่า คือ
นำเสนอสินค้าที่มีคุณค่าและคุณประโยชน์ต่อผู้บริโภค
บริษัทจึงได้จัดให้มีระบบการตรวจสอบสภาพและควบคุมคุณภาพผลิตภัณฑ์จากผู้ผลิตสินค้าที่บริษัทคัดเลือกมาจัดจำหน่ายอย่างเคร่งครัด
รวมถึงการพิจารณาจากการรับรองมาตรฐานคุณภาพต่างๆของผลิตภัณฑ์อีกด้วย
ทั้งนี้เพื่อสร้างความมั่นใจให้ผู้บริโภคถึงคุณภาพและมาตรฐานของผลิตภัณฑ์ภายใต้การจัดจำหน่ายของบริษัท

การเปลี่ยนแปลงที่สำคัญในปีที่ผ่านมา

- มกราคม 2554 บริษัทได้รับการแต่งตั้งให้เป็นผู้จัดจำหน่าย ผลิตภัณฑ์พลาสเตอร์
ตราเทนโซพล๊าสและ ตราไทเกอร์พล๊าส แป้งและสบู่หอม ตราตาบู น้ำมันยูคาลิปตัส สเปรย์
ตราจิงโจ้ และ น้ำมันไฟแช็ค ตรารอนสัน ของบริษัท แจ๊กเจียอุตสาหกรรม (ไทย) จำกัด
(มหาชน)

- มิถุนายน 2554 บริษัทได้รับการแต่งตั้งให้เป็นผู้จัดจำหน่ายผลิตภัณฑ์อาหารแช่แข็งพร้อมรับประทาน
“พรานทะเล” ประกอบด้วยสินค้าในกลุ่มข้าวต้ม พรานทะเล และพรานไพร เกี๊ยวกุ้ง
และสินค้ากลุ่มข้าวกล่อง ของบริษัท ยูเนี่ยนโฟรเซ่นโปรดักส์ จำกัด

- กันยายน 2554 บริษัทได้รับการแต่งตั้งให้เป็นผู้จัดจำหน่ายผลิตภัณฑ์น้ำปลา ซีอิ้วขาว
ซอสหอยนางรม ตราเมกาเซฟ ของบริษัท สินวารีพัฒนา จำกัด

  - พฤศจิกายน 2554 บริษัทได้รับการแต่งตั้งให้เป็นผู้จัดจำหน่ายผลิตภัณฑ์เปลี่ยนสีผม
  ตราบีเง็น(Bigen) และ

ตราบิวทีน(Beauteen) จากบริษัท โฮยู คอสเมติคส์ (ประเทศไทย) จำกัด

นอกจากนี้ บริษัทยังได้วางตลาดผลิตภัณฑ์รสชาติใหม่อีกหลากหลายผลิตภัณฑ์ ได้แก่
ขนมข้าวโพดอบกรอบ “โอโตริ” รสป๊อปคาราเมลและรสซีฟู๊ดย่างสาหร่าย ขนม “บิ๊กคาด้า แม๊กซ์”
รสปลาหมึกและรสกุ้งลอบสเตอร์บาร์บีคิว “ทาโร” รสพิซซ่า ลูกอม “โอเล่ ”
กลิ่นไวลด์แอปเปิ้ลโซดาและกลิ่นสตรอเบอร์รี่โซดา “โอเล่ วิ้งกี้อาย โลลิป๊อป”
รสกีวีและรสสตรอเบอร์รี่ “คอริฟิน-ซี” รสเชอรี่มิ้นท์ และ “โบตัน” รสทริปเปิล มิ้นท์

และเมื่อวันที่ 1 กันยายน 2554 ที่ผ่านมา บริษัทได้จ่ายเงินปันผลระหว่างกาลจากผลการดำเนินงวด
6 เดือน ตั้งแต่วันที่ 1 มกราคม 2554 ถึงวันที่ 30 มิถุนายน 2554 ให้กับผู้ถือหุ้นในอัตรา 0.10
บาทต่อหุ้น เป็นจำนวนเงินรวมทั้งสิ้น 59,824,530 บาท

3.2 ภาพรวมการประกอบธุรกิจของบริษัทและบริษัทย่อย

โครงสร้างของบริษัท พรีเมียร์ มาร์เก็ตติ้ง จำกัด (มหาชน) และบริษัทย่อย ณ วันที่ 31 ธันวาคม
2554

บริษัท พรีเมียร์ มาร์เก็ตติ้ง จำกัด (มหาชน)
ประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค ซึ่งแบ่งได้เป็น 5
กลุ่มผลิตภัณฑ์ ได้แก่ ผลิตภัณฑ์ขนมขบเคี้ยว ผลิตภัณฑ์อาหารและเครื่องดื่ม ผลิตภัณฑ์ลูกอม
ผลิตภัณฑ์ยาและอาหารเสริม ผลิตภัณฑ์ของใช้ส่วนตัวและของใช้ในครัวเรือน
โดยสินค้าที่บริษัทจัดจำหน่ายเป็นการจำหน่ายในประเทศทั้งหมด
ผ่านช่องทางการจัดจำหน่ายต่างๆทั้งช่องทางการจำหน่ายแบบร้านค้าสมัยใหม่ (Modern Trade)
ช่องทางร้านค้าแบบดั้งเดิม (Traditional Trade) และรถขายเงินสด (Cash Van)
โดยมีร้านค้ากว่า 30,000 แห่งทั่วประเทศติดต่อค้าขายโดยตรงกับบริษัท

บริษัทมีเงินลงทุนในบริษัทย่อย 3 แห่ง คือ บริษัท พี.เอม.ฟูด จำกัด (PMF) บริษัท พรีเมียร์
แคนนิ่งอินดัสตรี้ จำกัด (PCI) และบริษัท พรีเมียร์ โฟรเซ่น โพรดักส์ จำกัด (PFP)
ซึ่งบริษัทถือหุ้นในสัดส่วนร้อยละ 100 ของทุนจดทะเบียนและเรียกชำระแล้วในแต่ละบริษัท
บริษัทย่อยทั้ง 3 แห่ง ประกอบธุรกิจดังนี้

1. บริษัท พี.เอม.ฟูด จำกัด (PMF) ผลิตและจำหน่ายสินค้าประเภทปลาเส้นและปลาแผ่น
ที่รู้จักกันในชื่อ “ปลาสวรรค์ทาโร” และผลิตภัณฑ์สาหร่ายทอด ภายใต้ตรา “ทาโร บิ๊กกุ”
ผลิตภัณฑ์ของ PMF มีการจำหน่ายทั้งในและต่างประเทศ และได้มอบหมายให้บริษัท พรีเมียร์
มาร์เก็ตติ้ง จำกัด (มหาชน) เป็นผู้จัดจำหน่ายภายในประเทศแต่เพียงผู้เดียว

2. บริษัท พรีเมียร์ แคนนิ่ง อินดัสตรี้ จำกัด (PCI) ผลิตและจำหน่ายผลิตภัณฑ์ปลาทูน่า ได้แก่
ผลิตภัณฑ์ปลาทูน่าสำเร็จรูปบรรจุถุง (Pouch) และบรรจุกระป๋อง (Canned)
และผลิตภัณฑ์ปลาทูน่าที่เป็นอาหารสัตว์เลี้ยง (Pet Food) บรรจุถุงและบรรจุกระป๋อง
ภายใต้ตราสินค้าของลูกค้า
ซึ่งผลิตภัณฑ์ปลาทูน่าทั้งหมดจะส่งออกไปจำหน่ายในต่างประเทศทั้งในเอเชีย ยุโรป
และตะวันออกกลาง นอกจากนี้ PCI ยังประกอบธุรกิจผลิตและจำหน่ายซอสมะเขือเทศ ซอสพริก
ภายใต้เครื่องหมายการค้า “คิงส์ คิทเช่น” โดยมอบหมายให้ บริษัท พรีเมียร์ มาร์เก็ตติ้ง จำกัด
(มหาชน) เป็นตัวแทนจำหน่ายสินค้าประเภทซอสแต่เพียงผู้เดียว

3. บริษัท พรีเมียร์ โฟรเซ่น โพรดักส์ จำกัด (PFP) ผลิตอาหารสำเร็จรูปแช่แข็ง
โดยผลิตตามคำสั่งซื้อของลูกค้า นอกจากนี้บริษัทยังให้เช่าพื้นที่ในการผลิต
ให้บริการรับฝากแช่ผลิตภัณฑ์ในห้องเย็น รวมทั้งยังมีการพัฒนาโครงการใหม่ๆ
เพื่อเพิ่มรายได้และผลตอบแทน

  3.3 โครงสร้างรายได้

  โครงสร้างรายได้ของบริษัทและบริษัทย่อย

+-----------------+-------+------+-----+-----+-----+-----+-----+-----+
| ประเภทของรายได้  | ดำเนิน | %กา  | 2   |     | 2   |     | 2   |     |
|                 |       | รถือห | 554 |     | 553 |     | 552 |     |
|                 | ก     | ุ้นของ |     |     |     |     |     |     |
|                 | ารโดย | บริษัท |     |     |     |     |     |     |
+=================+=======+======+=====+=====+=====+=====+=====+=====+
|                 |       |      | ล้าน | %   | ล้าน | %   | ล้าน | %   |
|                 |       |      | บาท |     | บาท |     | บาท |     |
+-----------------+-------+------+-----+-----+-----+-----+-----+-----+
| จัดจำหน่ายสินค้า    | P     | 10   | 2,  | 75  | 2,  | 73  | 2,  | 73  |
|                 | M/PMF | 0.00 | 524 | .03 | 181 | .51 | 078 | .53 |
+-----------------+-------+------+-----+-----+-----+-----+-----+-----+
| ผลิตอา           | PCI   | 10   | 810 | 24  | 754 | 25  | 707 | 25  |
| หารปลาทูน่าและซอส |       | 0.00 |     | .09 |     | .41 |     | .01 |
+-----------------+-------+------+-----+-----+-----+-----+-----+-----+
| ผล              | PFP   | 10   | 29  | 0   | 19  | 0   | 23  | 0   |
| ิตอาหารแช่แข็งและใ |       | 0.00 |     | .86 |     | .64 |     | .81 |
| ห้บริการพื้นที่ห้องเย็น |       |      |     |     |     |     |     |     |
+-----------------+-------+------+-----+-----+-----+-----+-----+-----+
| รายได้อื่น         | บริษัท  |      | 1   | 0   | 13  | 0   | 18  | 0   |
| (เงินปันผลรับ      | และบร |      |     | .03 |     | .44 |     | .64 |
| กำไ             | ิษัทย่อย |      |     |     |     |     |     |     |
| รจากการได้รับลดหนี้ |       |      |     |     |     |     |     |     |
| กำ              |       |      |     |     |     |     |     |     |
| ไรจากการจำหน่ายเ |       |      |     |     |     |     |     |     |
| งินลงทุนระยะยาวอื่น |       |      |     |     |     |     |     |     |
| โอนกลับค่าเผื่อการ  |       |      |     |     |     |     |     |     |
| ด้อยค่าของเงินลงทุน |       |      |     |     |     |     |     |     |
| ค่าจัดการรับ)      |       |      |     |     |     |     |     |     |
+-----------------+-------+------+-----+-----+-----+-----+-----+-----+
| รายได้รวม        |       |      | 3,  | 100 | 2,  | 100 | 2,  | 100 |
|                 |       |      | 364 | .00 | 967 | .00 | 826 | .00 |
+-----------------+-------+------+-----+-----+-----+-----+-----+-----+